Психо - Википедија

# Психо

### Од Википедија, слободна енциклопедија

Постер за Психо (1960)

Психо е најпознатиот филм на Алфред Хичкок, сниман во црно-бела техника според романот на Роберт Блок и издаден во 1960. Во 1998, Гус ван Сант режира римејк за кој добива Златна Малина. Улогите во оригиналниот филм ги толкуваат Џенет Ли, Ентони Перкинс, Мартин Балсам, Џон Гавин, Вера Мајлс и Сајмон Оукленд.

Филмот на Хичкок се смета за еден од најзначајните филмови на сите времиња и котира високо во речиси сите листи за најдобри филмови. Причина за ова се влијанијата од европскиот уметнички филм што Хичкок ги внесува во приказната, камерата и монтажата, притоа внесувајќи графички нудизам и насилство до претходно невиден степен во Холивуд. „Сцената под тушот“ е денес иконска во рамките на поп културата и според многумина, претставува предвесник на слешер филмовите што ќе процветаат во текот на ’70-те.

Оригиналниот Психо има три многу послаби продолженија од кои последното е наменето за телевизија. Ентони Перкинс ја повторува својата улога како Норман Бејтс во секој од овие филмови.

Римејкот на Гус Ван Сант со Винс Вон како Норман Бејтс и Ен Хеч како Мерион Крејн е кадар по кадар идентичен со филмот на Хичкок и единствената значајна разлика меѓу двата е тоа што римејкот е сниман во боја.

Преземено од "http://mk.wikipedia.org../../../%D0%BF/%D1%81/%D0%B8/%D0%9F%D1%81%D0%B8%D1%85%D0%BE.html"

Категорија: Филмови

##### Views

- Статија
- Разговор
- Тековна верзија

##### Пребарај

##### Други јазици

- العربية
- Deutsch
- Ελληνικά
- English
- Español
- Esperanto
- Français
- Hrvatski
- Íslenska
- Italiano
- עברית
- Magyar
- Nederlands
- 日本語
- Polski
- Português
- Русский
- Simple English
- Suomi
- Svenska
- ไทย